ΓΡΑΠΤΗ ΕΡΩΤΗΣΗ P-0727/01

υποβολή: Jaime Valdivielso de Cu (PPE-DE) προς την Επιτροπή

(6 Μαρτίου 2001)

Θέμα: Περιφερειακή πολιτική

Ποιες ενισχύσεις και επιδοτήσεις προβλέπεται να χορηγηθούν στην Αυτόνομη Κοινότητα της Χώρας των Βάσκων (Ισπανία) από την Ευρωπαϊκή Ένωση κατά το χρονικό διάστημα 2000-2006, περιλαμβανομένων αμφοτέρων, τόσο από τα Διαρθρωτικά Ταμεία (Στόχος 1, Στόχος 2 και Στόχος 3), όσο και από το Ταμείο Συνοχής;

Ποια είναι η κατανομή των πόρων αυτών ανά επαρχία (Alava, Guipzcoa και Vizcaya) για την προαναφερθείσα περίοδο;

Απάντηση του κυρίου Barnier εξ ονόματος της Επιτροπής

(26 Απριλίου 2001)

Για την περίοδο προγραμματισμού 2000-2006 η αυτόνομη περιφέρεια της ισπανικής χώρας των Βάσκων δεν είναι επιλέξιμη για το στόχο 1 των Διαρθρωτικών Ταμείων.

Όσον αφορά το στόχο 2 το ενιαίο έγγραφο προγραμματισμού (ΕΕΠ) Pas Vasco προβλέπει ενίσχυση ύψους 558 855 222 από το Ευρωπαϊκό Ταμείο Περιφερειακής Ανάπτυξης και 28 781 155 από το Ευρωπαϊκό Κοινωνικό Ταμείο. Προς το παρόν αυτά τα ποσά δεν μπορούν να κατανεμηθούν ανάμεσα στις τρεις βασκικές επαρχίες Alava, Guipzcoa και Biscaye επειδή η επιλογή των έργων που θα συγχρηματοδοτηθούν στο πλαίσιο του προαναφερθέντος ΕΕΠ, σύμφωνα με τους κανόνες που προβλέπει το συμπλήρωμα του προγραμματισμού, εμπίπτει στην αρμοδιότητα των αρχών διαχείρισης.

Όσον αφορά το στόχο 3, το επιχειρησιακό πρόγραμμα Pas Vasco προβλέπει ενίσχυση ύψους 222 646 434. Εξάλλου, πάντα βάσει του κοινοτικού πλαισίου στήριξης του στόχου 3, πέντε πολυπεριφερειακά επιχειρησιακά προγράμματα θα χρηματοδοτούν δραστηριότητες σε επτά αυτόνομες περιφέρειες εκτός του στόχου 1 κάνοντας χρήση της κοινοτικής ενίσχυσης που ανέρχεται σε 1 375 921 635. Η οικονομική κατανομή των πολυπεριφερειακών παρεμβάσεων ανά περιφέρεια θα εμφανίζεται κάθε χρόνο στις εκθέσεις εκτέλεσης.

Εξάλλου, η αυτόνομη περιφέρεια της ισπανικής χώρας των Βάσκων είναι επιλέξιμη για ενισχύσεις από το Χρηματοδοτικό Μέσο Προσανατολισμού της Αλιείας. Το σχετικό ΕΕΠ καλύπτει το σύνολο των αυτόνομων περιφερειών εκτός του στόχου 1 και προβλέπει συνολική κοινοτική ενίσχυση ύψους 207 500 000. Σύμφωνα με την αρχική ενδεικτική κατανομή που πραγματοποίησε η Ισπανία προβλέπεται να χορηγηθεί ενίσχυση ύψους 106 220 000 στη χώρα των Βάσκων.

Όσον αφορά το Ταμείο Συνοχής δεν είναι δυνατόν στο παρόν στάδιο ναπολογιστεί το ποσό που θα χορηγηθεί στην αυτόνομη περιφέρεια της ισπανικής χώρας των Βάσκων κατά τη διάρκεια της περιόδου προγραμματισμού 2000-2006 ούτε να κατανεμηθεί ανά επαρχία. Είναι γεγονός ότι δυνάμει του κανονισμού (ΕΚ) αριθ. 1264/1999 του Συμβουλίου της 21ης Ιουνίου 1999, ο οποίος τροποποίησε τον κανονισμό (ΕΚ) αριθ. 1164/94 για την ίδρυση του Ταμείου Συνοχής(1), το σύνολο των πόρων που θα πρέπει να αναληφθούν για το εν λόγω Ταμείο κατά τη διάρκεια αυτής της περιόδου ανέρχεται σε 18 δις περίπου για το σύνολο των τεσσάρων επιλέξιμων χωρών και σύμφωνα με την ενδεικτική κατανομή για την Ισπανία προορίζεται το 61 έως 63,5 % αυτού του ποσού. Υπενθυμίζεται ότι η αρχική επιλογή των έργων για τα οποία θα ζητηθεί χρηματοδότηση από το Ταμείο Συνοχής αποτελεί ευθύνη των εθνικών αρχών και ότι τα έργα αυτά γνωστοποιούνται σε τακτική βάση στην Επιτροπή καθ'όλη τη διάρκεια της περιόδου προγραμματισμού.

(1) ΕΕ L 161 της 26.6.1999.